Séipéal na Tulaí

mion| Cros ag Séipéal na Tulaí
mion| Séipéal na Tulaí
Séipéal ársa i gContae Bhaile Átha Cliath, Éire is ea Séipéal na Tulaí.

 Suíomh 
Tá Séipéal na Tulaí suite i mBaile an Locháin, Dún Laoghaire-Ráth an Dúin, 500 m soir ó dheas ó stad Luas Bhaile an Locháin.

 An foirgneamh 
Baineann bunstruchtúr na heaglaise leis an 6ú-9ú haois AD. Ainm ársa amháin is ea Telach-na-nun ecspop (Tulach na n-easpag) agus caithfidh gur ionad tábhachtach a bhí ann dá mbuailfeadh easpaig le chéile ann. Tá finscéal ann gur thosaigh seachtar easpaig as sin chun cuairt a thabhairt ar Naomh Bríd i gCill Dara. In áiteanna eile luaitear na heaspaig seo mar " Seacht Easpaig Chábán tSíle " ( Alice Curtayne, Saint Brigid of Ireland) 

I 1179 tugadh an Eaglais do Phrióireacht an Spioraid Naoimh.

Chuir na Normannaigh an sainsailéir, atá níos leithne ná an corp eaglaise, leis ag deireadh an 12ú haois nó ag tús an 13ú haois. Cuireadh an saingeal neamhghnách níos mó leis an corp eaglaise go luath sa 13ú haois agus tá áirse cruinn agus dhá fhuinneog thoir ceann cruinn ann. Baineann an corp eaglaise leis an 13ú haois.

Bhí an séipéal in úsáid go dtí thart ar 1615. Tháinig sé faoi údarás Ardeaglais Chríost, Baile Átha Cliath, a sholáthair chléir chun é a choinneáil ag imeacht. Tuairiscíodh go raibh sé i riocht maith nuair a scrúdaíodh é i 1615, ach de réir tuairisce i 1630 go ndearnadh dochar mór dó i stoirmeacha le déanaí. Ina dhiaidh sin tréigeadh é agus thit i bhfothrach é.

 Crosa 
Tá an chros le taobh an bhóthair suite ar phlionta agus tá sí tiomnaithe do James Crehan (Grehan) a shábháil an Chrois ó bheith caite de réir dealraimh nuair a bhí leibhéal an bhóthair á choigeartú ag deireadh na 1800í. Déanann an plionta an ithir a bhaintear a mhacasamhlú ag fágáil an Cros ina seasamh ag a bun airde. Tá sraith céimeanna caite ar thaobh amháin den phlionta a ligeann do dhuine dreapadh suas agus féachaint go géar ar an gCros.

Tá an dara cros sa pháirc os comhair an séipéal agus is féidir teacht air seo trí claí íseal adhmaid. Baineann an chros seo leis an 12ú haois agus deirtear go bhfuil sí tiomnaithe do Naomh Bríd freisin.

 Tagairtí 

Catagóir:Comhordanáidí ar Wikidata
Catagóir:Séadchomharthaí Náisiúnta na hÉireann
Catagóir:Séadchomharthaí Náisiúnta i gContae Bhaile Átha Cliath